Nes (Romerike)

Nes er en kommune på Romerike i Akershus fylke. Nes har vært en del av alle administrative regioner med navnet Akershus siden middelalderen. Kommunen grenser i nord til Eidsvoll og Nord-Odal, i øst til Sør-Odal og Eidskog, i sør til Aurskog-Høland og Lillestrøm, og i vest til Ullensaker.

Geografi

Kommunens høyeste punkt er Ursknappen 503,87 meter over havet, på grensa til Nord-Odal.

Klima
Nes har innlandsklima med stor forskjell mellom sommer og vintertemperatur. Relativt lite nedbør er synlig med normalt betydelig lavere snødybde vinterstid sammenlignet med omkringliggende områder i Akershus. Noe av årsaken er delvis regnskygge. Vintrene er normalt kalde med flere kuldeperioder.

Sommeren er normalt varm og har betydelige forskjeller mellom dag- og nattetemperatur.

Nes kommune er en av kommunene i Norge med flest registrerte lynnedslag i året.
 Normaler for Årnes (142 moh.)eklima.no   Jan Feb Mar Apr Mai Jun Jul Aug Sep Okt Nov Des År Temperaturnormal (°C) −7,0 −6,8 −1,6 3,4 9,8 14,2 15,2 14,0 9,7 5,2 −1,3 −5,3 4,1 Nedbør (mm) 40 35 35 35 50 65  70 75 80  75 65 50 675

Nes innehar kulderekorden for Akershus fylke. På Vormsund ble det målt −37,5 grader 9. februar 1966.

Historie

Kommunens navn kommer fra Nes prestegård på tangen mellom Vorma og Glomma der Nes kirkeruiner ligger i dag. Prestegården ble senere flyttet til Disen.
Tettstedet Vormsund var det opprinnelige kommunesenteret i Nes herred, men stasjonsbyen Årnes overtok gradvis etter at Kongsvingerbanen ble bygget. I dag finner en rådhus og kommunesentrum i Årnes, som opprinnelig var kapellani under det daværende hovedsognet Nes med sentrum ved Vormsund. I dag er Årnes prostesete for prosten i Østre Romerike prosti. Kampå i Fenstad, Brårud, Opakermoen og Skogrand i Skogbygda (Ingeborgrud) er mindre tettsteder i nordre og østre del av kommunen og i sør og i øst finner vi de større tettstedene Auli, Haga, Tomteråsen og Neskollen. Svanfossen som regulerer Norges største innsjø Mjøsa ligger i Fenstad. Årnes kjennetegnes fortsatt i dag som en stasjonsby fra det 19. århundre, mens Nes hovedsogn utpreges av monumentalbygninger i og omkring Vormsund, bl.a Nes kirkeruiner, Nes kirke, Ullershov og Disen gårder.

Høsten 1903 var Syversrudfenomenet på Syversrud i Nes mye omtalt i avisene.

Tettsteder i Nes kommune

+ Oversikt over tettsteder i Nes kommuneTettstedInnbyggereAreal km²innb/km²RangÅrnesAulifeltetNeskollenFjellfotenKampå   TomteråsenHagaOpakermoenBrårudVormsundSkograndBjertnestunet 

Kommunevåpen

Kommunevåpenet symboliserer landbruket med det grønne, skogbruket med trestokker i gult, og møtet mellom elvene Glomma og Vorma med trestokkenes Y-form.

Politikk

Se også utfyllende artikkel: Kommunestyrevalg i Nes (Romerike)

 Kommunestyrevalget 2023 
Kilde:valgresultat.no og.

 Kommunestyrevalget 2015 
.

Tusenårssted

Kommunens tusenårssted er Nes kirkeruiner på Nestangen som var en del av gamle Nes prestegård før områdene ble overført til nye Nes prestegård på Disen gård. I dag er områdene utskilt fra Disen, og tilhører kommunen - men bærer fortsatt prestegårdens nummer 83. Nestangen ligger i nærheten av Vormsund, hvor elvene Glomma og Vorma møtes. Kirken ble bygget på 1100-tallet som en av tre fylkeskirker på Romerike.

Kirkeruinene ligger i et svært rasutsatt område. Leirmassene har gjentatte ganger rast ut og tatt med seg deler av den tilhørende kirkegården. Det er beskrevet et ras som tok med seg kister ut i Glomma, slik at de senere ble funnet flere mil lenger sør.

Under den nordiske syvårskrigen mot Sverige, i 1567, ble gamle Nes kirke satt i brann. Den ble gjenreist, og i 1697 utvidet til korskirke. I 1854 slo lynet ned, kirken brant og ble ikke gjenoppbygd. Ruinene benyttes idag til gudstjenester, bryllup og som konsertarena.

Riksantikvaren har beordret utbedring av ruinene, da det stadig faller ned deler av dem.

Media
Raumnes, lokalavisen for Nes på Romerike, kommer ut tre ganger i uken. I tillegg har Romerikes Blad og Glåmdalen avdelingskontorer.

Utdanning
Kommunen har åtte barneskoler:

 Fenstad skole – tidligere Jerpestad skole, navneendring fra 1. august 2010
 Skogbygda skole
 Neskollen skole
 Årnes skole
 Østgård skole
 Fjellfoten skole
 Framtun skole
 Auli skole

Barneskoler nedlagt i 2010:
 Brårud skole
 Udnes skole
 Opaker skole
 Vormsund skole

Videre er det to ungdomsskoler:

 Vormsund ungdomsskole
 Runni ungdomsskole

I tillegg er det to videregående skoler:

 Nes videregående skole
 Hvam videregående skole

Idrett
Fotball – lag og anlegg

 Fenstad Fotballklubb – Fenstad stadion i Fenstad
 Fenstad Sportsklubb – Vestsiden stadion på Brårud
 Funnefoss/Vormsund Idrettslag  – Funnefoss stadion på Opakermoen
 Hvam Idrettslag – Hvam stadion ved Tomteråsen
 Haga Idrettsforening – Haga stadion på Haga
 Raumnes & Årnes Idrettslag – Årnes stadion på Årnes
 Skogbygda Idrettsforening – Skogbygda idrettsplass i Skogbygda
Andre idrettsanlegg
 Nes skianlegg i Fenstad
 Nes golfklubb – 18-hulls golfbane på Rommen
 Hvam golfklubb – 9-hulls golfbane på Hvam ved Tomteråsen
 Nes ridesenter på Årnes
 Runnirinken på Årnes hvor Nes Ishockeyklubb holder til.
 Neshallen på Årnes
 Romerike Sparebank Arena på Auli

Severdigheter
Nes samlinger

 Nes kirkeruiner – se ovenfor
 Stein skole – også kjent som Eventyrskolen
 Funnefoss industriarbeidermuseum – det gamle tresliperiet med arbeiderboliger  
 Arbeidersmåbruket Furuset – småbruk fra 1909, bevart slik det var den gang
 Auli mølle – den gamle mølla på Auli er fremdeles i driftsklar stand

Andre severdigheter

 Disen – prestegård for Nes prestegjeld.
 Gamle Hvam Museum – museum der en finner den store gamle ærverdige gården Store Hvam med tilhørende bygninger
 Svanfoss sluse – sluse beliggende i Fenstad
 Seterstøa stasjon – gammel stasjonsbygning som fremdeles er i bruk

Referanser

Eksterne lenker

  Nes kommunes hjemmeside 
  Kommunefakta Nes kommune - Statistisk sentralbyrå 

  Raumnes Lokalavisen for Nes på Romerike
  Nes Ishockeyklubb
  Kulturminner i Nes på Kulturnett Akershus